Nafarroako Parlamentuko Mahaiak, 2020ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako galdera, Nafarroako Gobernuak aurreikusten duen agertoki ekonomikoari eta hartuko diren erabakiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko apirilaren 27an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, honako galdera hau egiten du,Ekonomia eta Ogasuneko kontseilariak apirilaren 30eko Osoko Bilkuran ahoz erantzuteko.

Covid-19aren krisiari aurre egiteko gastuak areagotu direla ikusita eta dirusarrerak jaitsiko direla aurreikusita,

Nafarroako Gobernuak zer agertoki ekonomiko aurreikusiten dute Covid-19aren krisiaren eraginez eta zer erabaki hartuko ditu arlo ekonomikoan?

Iruñean, 2020ko apirilaren 26an

Foru parlamentaria: Ramón Alzórriz Goñi